Forsætisráðuneytið hefur birt þingmálaskrá yfir þau mál sem ríkisstjórnin hyggst leggja fram á Alþingi í haust og eftir áramótin . Alls eru 177 mál á málaskránni , að meðtöldum skýrslum , sem lögð verða fram á Alþingi . Ný þingmál sem leggja á fyrir Alþingi eru 117 talsins og auk þess verða endurflutt fjölmörg þingmál . Meðal mála sem forsætisráðherra ætlar leggja fram í haust er frumvarp um auðlindaarð í orkugeiranum og frumvarp um breytingu á stjórnsýslulögum þar sem „ verður stefnt að því að einfalda og samræma lagaákvæði um þagnarskyldu opinberra starfsmanna og skýra skyldur þeirra varðandi meðferð trúnaðarupplýsinga “ , eins og segir í lýsingu . Atvinnuvegaráðherra ætlar í haust að flytja frumvarp um stjórn fiskveiða sem byggist á frumvarpinu sem lagt var fram sl. vor „ en jafnframt verður höfð hliðsjón af þeirri umfjöllun sem það frumvarp hlaut á Alþingi “ .